સીબીએસઇની તરફથી તમામ સ્કૂલોમાં સર્ક્યૂલર જાહેર કરવામાં આવ્યો છે જેમાં બ્લૂ વ્હેલ ચેલેન્જને રોકવા માટે શાળાના તમામ કોમ્પ્યૂટરમાં ફિલ્ટરિંગ, મોનિટરિંગ અને પ્રભાવી એન્ટી વાયરસ સિસ્ટમનો ઉપયોગ કરવાનું જણાવવામાં આવ્યું છે. જેથી વિદ્યાર્થીઓને આવી કોઇ પણ ગેરકાનૂની ગતિવિધિઓને કરતા રોકી શકાય. વધુમાં સરકાર તરફથી તમામ ઇન્ટરનેટ પ્રોવાઇડર્સને બ્લૂ વ્હેલ ચેલેન્જને બ્લોક કરવાનો પણ નિર્દેશ આપવામાં આવ્યો છે. સીબીએસઇના આ સક્યૂલરમાં બોર્ડથી એફિલિએટ કરેલી દેશની 18000 શાળાઓમાં તેને જાહેર કરવામાં આવ્યો છે.